פירוש נוסף ערך זה עוסק במונח גאוגרפי. אם התכוונתם למשמעות אחרת, ראו מפל מים (פירושונים).
מפל אנחל בוונצואלה הוא מפל המים הגבוה בעולם
מפל טבינדהפוסן, אחד מיעדי התיירות הפופולריים ביותר בנורווגיה

**מפל מים** הוא מקום בנהר שבו נופלים המים על פני קיר זקוף, והוא נוצר עקב אי אחידות באפיק, כאשר בנהר יש הבדלי גובה בין שני מקומות, והמים נופלים כלפי מטה מהמקום הגבוה אל המקום הנמוך.

היווצרות המפל
-------------

לעיתים נוצר מפל מים עקב שינויים שברים הנקראים טקטוניים - שברים ונקעים של קווי העתק, אך רוב המפלים נוצרים עקב שינויים ליתולוגיים - שינויים באופי המסלע. בדרך כלל נגרם הדבר במקום שבו עובר הנהר ממסלע קשה למקום בעל מסלע רך יותר, שובר אותו, וצונח ממקומו לשכבת הסלע הבאה. מפל נוצר גם במקומות שבהם אפיק גבוה נשפך לתוך נהר בעל אפיק נמוך יותר בצורה משמעותית. אפיק כזה, הגבוה מן הנהר אליו הוא נשפך, נקרא **אפיק תלוי**. אפיקים תלויים נוצרים כאשר בנהר הגדול עוברת כמות מים הגדולה בהרבה מזו שבאפיק (קרקע הנחל שהמים זורמים בו) העליון. חלק מאפיקים תלויים אלו נוצרו על ידי הקרחונים הגדולים שנעו בנהרות בתקופת הפליסטוקן.

מפלי מים בעולם
--------------

כאשר הוקם סכר איטייפו בשנת 1982 על נהר **פרנה** בגבול פרגוואי-ברזיל, להפקת חשמל הידרואלקטרי, הציפו מי האגם שנוצר את **מפלי גוואירה** שהיו עד אז העוצמתיים והאדירים בעולם. דרומה מ**מפלי גוואירה** הנכחדים נשפך נהר **איגואסו** אל נהר **פרנה**. לא רחוק משם, במשולש הגבולות ארגנטינה-ברזיל-פרגוואי, נמצאים **מפלי איגואסו** שהם מהגדולים והרחבים בעולם. מפלים אלה הם מוקד משיכה עצום לתיירים, ונחשבים לאחד מפלאי הטבע.

המפל הגבוה ביותר בעולם כיום הוא **מפל אנחל** בוונצואלה; גובהו 979 מטרים וגובה המדרגה הגבוהה שלו 807 מטרים. 

**מפלי קון פאפנג** על נהר מקונג בלאוס משתרעים לרוחב 10 ק"מ, והם הרחבים בעולם - אך גובהם 29 מטרים בלבד.

**מפלי בויומה** (שנקראו לפנים **מפלי סטנלי**) על נהר קונגו בזאיר, יחד עם **מפלי ויקטוריה** הנמצאים על נהר זמבזי, מהווים גבול בין זמביה לזימבבואה, והם מפלי המים הגדולים באפריקה- ומהגדולים בעולם, מבחינת ספיקת המים הזורמים בהם.

בין מפלי המים המפורסמים אפשר למנות את מפלי ניאגרה בגבול קנדה–ארצות הברית, שזוכה ליחסי ציבור מרשימים בסרטי קולנוע אמריקנים רבים.

מפלים בישראל
------------

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 
המפל השחור בישראל
מפל המים הגבוה בישראל הוא מפל נחל קדם, שגובהו 330 מטרים, אך הוא זורם רק בעת שיטפונות ולעיתים מאוד נדירות. מפל המים הזורם כל השנה הגבוה בישראל הוא מפל נחל גמלא שגובהו 52 מטרים. רוב מפלי המים בישראל הזורמים כל השנה נמצאים ברמת הגולן כמו מפל נחל יהודיה, מפל גילבון הנופל מגובה 40 מטר, והמפלים הלבן והשחור בנחל אל על.

מפלי מים והאדם
--------------

האדם עושה במפלי המים שימוש בשתי דרכים:

* ניצול כוח המים הנופלים להנעת טורבינות וגלגלי מים לצורך ייצור חשמל.
* לצורכי נופש ותיירות: מאז ומתמיד ראה האדם במפלים שכיות חמדה ובא לראותם.

מפלי המים הגבוהים בעולם
-----------------------

| דירוג | שם | מדינה | גובה סה"כ | גובה - נפילה חופשית | תמונה |
| --- | --- | --- | --- | --- | --- |
| 1 | מפל אנחל | ונצואלהונצואלה ונצואלה | 979 מטרים | 807 מטרים |  |
| 2 | מפל טוגלה | דרום אפריקהדרום אפריקה דרום אפריקה | 948 מטרים | 411 מטרים |  |
| 3 | מפל טרס הרמנס | פרופרו פרו | 914 מטרים |  |  |
| 4 | מפל אולואופנה | ארצות הבריתארצות הברית ארצות הברית | 900 מטרים |  |  |
| 5 | מפל יומבילה | פרופרו פרו | 896 מטרים |  |  |
| 6 | מפל וינופוסן | נורווגיהנורווגיה נורווגיה | 860 מטרים | 420 מטרים |  |
| 7 | מפל באלואיפוסן | נורווגיהנורווגיה נורווגיה | 850 מטרים | 452 מטרים |  |
| 8 | מפל פו'אוקה'אוקו | ארצות הבריתארצות הברית ארצות הברית | 840 מטרים |  |  |
| 9 | מפל ג'יימס ברוס | קנדהקנדה קנדה | 840 מטרים |  |  |
| 10 | מפל בראון | ניו זילנדניו זילנד ניו זילנד | 836 מטרים | 244 מטרים |  |
| 11 | מפל סטרופנפוסן | נורווגיהנורווגיה נורווגיה | 836 מטרים | 244 מטרים |  |
| 12 | מפל רמנהפיילפוסן | נורווגיהנורווגיה נורווגיה | 818 מטרים | 600 מטרים |  |
| 13 | מפל ואייהילאו | ארצות הבריתארצות הברית ארצות הברית | 792 מטרים | 792 מטרים |  |
| 14 | מפל קולוניאל קריק | ארצות הבריתארצות הברית ארצות הברית | 788 מטרים |  |  |
| 15 | מפל מונגהפוסן | נורווגיהנורווגיה נורווגיה | 773 מטרים | 773 מטרים |  |
| 16 | מפל גוקטה | פרופרו פרו | 771 מטרים |  |  |
| 17 | מפל מוטאראזי | זימבבואהזימבבואה זימבבואה | 762 מטרים | 479 מטרים |  |
| 18 | מפל שלפוסן | נורווגיהנורווגיה נורווגיה | 755 מטרים | 149 מטרים |  |
| 19 | מפלי יוהנסבורג | ארצות הבריתארצות הברית ארצות הברית | 751 מטרים | 244 מטרים |  |
| 20 | מפלי יוסמיטי | ארצות הבריתארצות הברית ארצות הברית | 739 מטרים | 436 מטרים |  |

גלריה
-----

* מפל מים בוויקטוריה שבאוסטרליהמפל מים בוויקטוריה שבאוסטרליה
* מפל מים בפנסילבניה שבארצות הברית מפל מים בפנסילבניה שבארצות הברית
* מפל מים באריזונה שבארצות הבריתמפל מים באריזונה שבארצות הברית
* ציור של אישה ליד מפלציור של אישה ליד מפל
* מפלי ויקטוריה. זמביה (בתמונה, משמאל) לזימבבואה (בתמונה, מימין).מפלי ויקטוריה. זמביה (בתמונה, משמאל) לזימבבואה (בתמונה, מימין).
* מפל קפוא בקניון קורואומה לפלנד, פינלנדמפל קפוא בקניון קורואומה לפלנד, פינלנד

מפלי איגואסו (ארגנטינה)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מפל** |
| ויקימילון ערך מילוני בוויקימילון: **מפל מים** |
| ויקימסע מדריך למטייל בוויקימסע: **מפלים** |
| ויקישיתוף תמונות ומדיה בוויקישיתוף: **מפל מים** |

* תחזיקו חזק וצפו: המפלים הכי מטורפים בעולם, באתר וואלה!‏, 04 בינואר 2015
* מפל מים, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007551265905171
* BnF: cb122040133 (data)
* GND: 4136969-5
* LCCN: sh85145720
* NDL: 00572619
* NKC: ph127171

 |